કોઇને પણ પૂછવામાં આવે કે તેની મનપસંદ વસ્તુ શુ છે તો તેના મોઢે પોતાની મનપસંદ વસ્તુઓની યાદીમાં કાર અને બાઇકનો ઉલ્લેખ જરૂરથી હશે, વિશ્વભરમાં કાર્સનું અધિક વેચાણ થાય છે અને તેને લઇને ઓટોમોબાઇલ જગતે વૈશ્વિક અર્થજગતમાં પોતાની એક અલગ છાપ છોડી છે. ભારતમાં પણ આપણને અનેક કાર લવર્સ મળી જશે. જોકે ભારતમાં હજુ કાર બજાર પોતાની ચરમ સીમાએ પહોંચવાની દિશા તરફ આગળ વધી રહ્યું છે, જેની ખાસ નોંધ અનેક કાર નિર્માતા કંપનીઓએ કરી છે અને તેથી જ ભારતમાં આજે મોટાભાગની જાણીતી કાર નિર્માતા કંપનીઓ પોતાની શ્રેષ્ઠ કાર્સનું લોન્ચિંગ કરે છે.